CELEX: C2004/300/56
Language: fi
Date: 2004-12-04 00:00:00
Title: Asia C-417/04 P: Regione Sicilianan 29.9.2004 tekemä valitus Euroopan yhteisöjen ensimmäisen oikeusasteen tuomioistuimen kolmannen jaoston asiassa T-341/02, Regione Siciliana vastaan Euroopan yhteisöjen komissio, 8.7.2004 antamasta määräyksestä

4.12.2004   
            
            
               FI
            
            
               Euroopan unionin virallinen lehti
            
            
               C 300/30
            
         Regione Sicilianan 29.9.2004 tekemä valitus Euroopan yhteisöjen ensimmäisen oikeusasteen tuomioistuimen kolmannen jaoston asiassa T-341/02, Regione Siciliana vastaan Euroopan yhteisöjen komissio, 8.7.2004 antamasta määräyksestä
   (Asia C-417/04 P)
   (2004/C 300/56)
   Regione Siciliana on valittanut 29.9.2004 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen kolmannen jaoston asiassa T-341/02, Regione Siciliana v. Euroopan yhteisöjen komissio, 8.7.2004 antamasta määräyksestä. Valittajan edustajana on valtionasiamies.
   Valittaja vaatii, että yhteisöjen tuomioistuin:
   
               —
            
            
               kumoaa ensimmäisen oikeusasteen tuomioistuimen ensimmäisen jaoston asiassa T-341/02, 8.7.2004 antaman määräyksen;
            
         Oikeudelliset perusteet ja pääasialliset perustelut:
   Valittaja väittää, että valituksen kohteena olevaa määräystä rasittavat seuraavat seikat:
   
               —
            
            
               määräyksen 47, 48 ja 49 kohdassa on todettu selvästi, että tuomioistuintoimen perusteena on ensimmäisen oikeusasteen tuomioistuimen työjärjestyksen 113 artikla, jossa määrätään seuraavaa: ”Yhteisöjen ensimmäisen oikeusasteen tuomioistuin voi milloin tahansa omasta aloitteestaan tutkia, onko asia jätettävä tutkimatta ehdottoman prosessinedellytyksen puuttumisen vuoksi — —”. Esillä olevassa asiassa ei oikeudenkäynnin asiakirjoista käy ilmi, että kyse olisi minkäänlaisesta ehdottomasta prosessinedellytyksestä, jonka perusteella viran puolesta voitaisiin todeta, että asia ei täytä tutkittavaksi ottamisen edellytyksiä. Ensimmäisen oikeusasteen tuomioistuin ei myöskään ole millään tavoin selvittänyt sitä, mikä tämä ehdoton prosessinedellytys voisi olla tai miten se on omiaan perustelemaan työjärjestyksen 113 artiklan mukaisen erityisen menettelyn soveltamisen. Se, että perustelut tältä osin puuttuvat kokonaan, loukkaa vakavalla tavalla puolustuksen oikeuksia ja kontradiktorisen menettelyn periaatetta.
            
         
               —
            
            
               EY 230 artiklaa on rikottu ja sovellettu väärin, kun Regione Sicilian oikeus riitauttaa asia on asetettu kyseenalaiseksi ja näin loukattu puolustuksen oikeuksia,
            
         
               —
            
            
               24.6.1988 annetun neuvoston asetuksen (ETY) N:o 2052/88 (1), sellaisena kuin se on muutettuna, 4 artiklan 1 kohdan 1 alakohdan rikkominen,
            
         
               —
            
            
               18.12.1988 annetun neuvoston asetuksen (ETY) N:o 4253/88 (2) 9 artiklan 1 kohdan rikkominen,
            
         
               —
            
            
               perusteluvelvollisuuden laiminlyönti; perustelut ovat epäjohdonmukaisia ja mielivaltaisia,
            
         
               —
            
            
               perusteluvelvollisuuden laiminlyönti; perustelut ovat ristiriitaiset, epäloogiset ja puutteelliset.
            
         
      (1)  EYVL L 185, 15.7.1988, s. 9.
   
      (2)  EYVL L 374, 31.12.1988, s. 1.